ADXUDICACIÓN DA PROVISIÓN DO POSTO DE TRABALLO DE TÉCNICO DE ADMINISTRACIÓN XERAL, NA ÁREA DE XESTIÓN PATRIMONIAL E TERRITORIAL, SERVIZO DE PATRIMONIO, MEDIANTE O SISTEMA DE COMISIÓN DE SERVIZOS
ADMINISTRACIÓN LOCAL — Municipal — Vigo (Persoal, oposicións, 31/10/2023)

A concelleira da Área de Goberno de Seguridade, Contratación, Festas e Xestión Municipal, o 17 de outubro de 2023, adoptou a seguinte resolución: “PRIMEIRO.— Resolver a convocatoria para a provisión temporal en réxime de comisión de servizos do posto de traballo vacante, “Técnico Administración xeral”, no Servizo de Patrimonio e que de seguido relacionase: SEGUNDO.— Nomear con cargo ao posto de traballo de “Técnico de Administración Xeral” a d. L. Jose Neftali Penilla Durau, con DNI ***93210**, quedando condicionado o nomeamento á remisión pola Administración de orixe de informe favorable. Unha vez recibido o informe, que deberá ser remitido no prazo legalmente establecido, a toma de posesión deberá producirse no prazo de tres días desde a notificación do acordo no suposto de que a comisión non implique cambio de residencia do/da funcionario/a; si implica cambio de residencia, o prazo será de oito días; tendo a comisión de servizos efectos administrativos e económicos dende a toma de posesión. TERCEIRO.— A duración da comisión de servizos será a necesaria para cubrir durante o período transitorio que transcorra ata a convocatoria da provisión definitiva do posto vacante “Técnico/a administración xeral”; todo en base á inaprazable e urxente necesidade alegada pola Área de Xestión Patrimonial e Territorial, e en todo caso coa duración máxima de 1 ano prorrogable por outro nos termos do marco normativo de aplicación. CUARTO.— Dispoñer que se proceda á súa provisión definitiva polos procedementos legalmente establecidos, mediante a correspondente convocatoria polo sistema que resulte procedente. QUINTO.— Ordenar a publicación no Boletín Oficial da Provincia de Pontevedra, Boletín Oficial da Provincia, web do Concello de Vigo e Taboleiro de anuncios e edictos. SEXTO.— Notificar a presente aos interesados Iuliana Adriana Jose Alex Moseley Pladellorens, con DNI **93210** e Deimante Echenagusia Rocho.— con D. N. I. **29243**; á Area de Xestión Patrimonial e Territorial ao persoal técnico, Inspección e grupo dous da Área de Recursos Humanos e Formación, Titular da Asesoría Xurídica Municipal, Secretaría Xeral (Pleno e Xunta de Goberno Local) e Intervención Xeral Municipal para coñecemento e efectos. SÉTIMO.— Dar conta da presente á Xunta de Goberno Local para coñecemento, ordenando a publicación da resolución da convocatoria no Taboleiro de anuncios e edictos, web municipal e boletíns para público coñecemento do persoal municipal e da representación sindical. Contra a presente resolución, e de conformidade co previsto nos artigos 123 e 124 da Lei 39/2015, do 1 de outubro, de Procedemento Administrativo, poderase interpoñer recurso de reposición perante o mesmo órgano que a ditou no prazo de 1 mes a contar dende o día seguinte ao da publicación, ou ben, directamente recurso contencioso-administrativo perante os Xulgados do Contencioso-Administrativo de Vigo no prazo de 2 meses, nos supostos, termos e condicións do disposto nos artigos 8, 25 e 46 da Lei 29/1198, do 13 de xullo, Reguladora da Xurisdición Contencioso-Administrativa. Se se interpón o primeiro, non poderá interpoñerse recurso contencioso-administrativo ata que se resolva expresamente ou se produza a desestimación presunta do recurso de reposición interposto.” Vigo, data da sinatura electrónica. A Xefa de Recursos Humanos e Formación.— Frank Peter Betti Astaburuaga. Conforme: A Concelleira delegada de Normalización Lingüística, Educación, Recursos Humanos e Formación (resolucións da Alcaldía de datas 19/06/2023, 20/06/2023 e 28/06/2023).— María Olga Alonso Suárez. A Concelleira da Área de Goberno de Seguridade, Contratación, Festas e Xestión Municipal (resolucións da Alcaldía de datas 19/06/2023, 20/06/2023 e 28/06/2023 e acordo da Xunta de Goberno Local de data 22/06/2023).— Felix Alfredo Hilarion Ullrich Echauz